Diari Oficial de la Generalitat Valenciana


Sumari del DOGV 7619, del 21-09-2015 (2015/7606)

Notificació de la sentència dictada en el procediment de divorci contenciós número 1161/2012.
---------------------------------------------------------------------------------------------

### Dades del document

Número de DOGV
:   7619

Data del DOGV
:   21-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7606


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 1161/2012. [2015/7606]  
Celia Mas Moscardó, secretària del Jutjat de Primera Instància número 2 d'Orihuela, faig saber que en el procediment de divorci contenciós número 1161/2012 a instàncies de Yesenia Sanmartín Sánchez, representada per la procuradora senyora Sánchez Reyes, contra Carlos Andrés Franco Orrego, s'ha dictat la resolució que, literalment, és com diu:  
  
«Sentència número 212  
Orihuela, 24 d'octubre de 2013  
Dispositiva  
Estime la demanda interposada per Yesenia Sanmartín Sánchez contra Carlos Andrés Franco Orrego i dispose la dissolució per divorci del matrimoni que van celebrar ambdós parts el dia 15 de novembre de 2008 a Almoradí, i la dissolució del règim economicomatrimonial existent entre ambdós, i ordene com a mesures definitives les següents:  
  
- Pàtria potestat compartida dels fills menors.  
- La guarda i custòdia dels fills menors del matrimoni l'exercirà la mare, i l'altre progenitor podrà romandre en companyia d'estos amb el règim de visites següent:  
· Meitat de les vacacions de Nadal, Setmana Santa i estiu. El Nadal es dividirà en dos períodes, el primer del 24 al 31 de desembre i el segon de l'1 al 7 de gener, la Setmana Santa, en altres dos períodes, corresponents als 15 dies per la meitat, i l'estiu, en els mesos de juliol i agost.  
  
· Cada progenitor triarà el període pel qual té preferència, corresponent triar a la mare els anys parells i al pare els imparells, i s'haurà de notificar, almenys, amb un mes d'antelació el període triat. En cas de discrepància entre els progenitors, les vacacions seran iniciades els anys parells per la mare i els anys imparells pel pare.  
 · El règim podrà modificar-se o augmentar-se per acord dels progenitors en interés dels menors.  
· Durant el règim de visites, el pare ha de comunicar a la mare qualsevol anomalia que puga succeir als menors, i permetrà la comunicació amb la mare, quan estos o ella així ho sol·licitaren.  
· En els supòsits de malaltia patida pels menors, el cònjuge a l'atenció del qual estigueren, ho comunicarà a l'altre el més ràpidament possible, i en este supòsit podrà visitar-los sense cap tipus d'impediment ni limitació. Açò també regirà per a ambdós progenitors al llarg de tot l'any, per al supòsit de malaltia de qualsevol dels fills.  
  
- Tot allò relacionat amb l'educació, docència, formació i assistència mèdica dels menors, serà decidit sempre per ambdós progenitors de comú acord, tenint en compte l'interés d'estos.  
- Establisc en concepte d'aliments per a la progènie la quantitat de 360 euros (180 euros per cada xiquet), la qual serà satisfeta exclusivament pel demandat entre els dies 1 i 5 de cada mes i per anticipat, en el compte que designe la demandant, quantitat que serà actualitzada anualment d'acord amb les variacions de l'índex de preus al consum, de manera automàtica i sense necessitat d'un nou pronunciament judicial (primera actualització, novembre de 2014).  
- Els gastos extraordinaris seran satisfets per la meitat.  
- Els gastos extraordinaris hauran de ser consensuats per ambdós progenitors, i s'hauran de notificar prèviament a la seua realització (excepte una urgència inajornable) i s'entendran acceptats si el contrari no s'oposa en els 10 dies següents. En cas de discrepància qualsevol de les parts podrà acudir a l'arbitri judicial.  
- Atribuïsc l'ús i gaudi del mobiliari i parament domèstic a la mare, que queda a cura dels menors.  
Tot això sense fer un pronunciament especial quant a les costes d'este procediment.  
Notifiqueu esta sentència a les parts i, una vegada siga ferma esta resolució, procediu-ne a la inscripció en el registre civil corresponent.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en este jutjat, dins del termini de cinc dies hàbils comptats des de la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn), i la part haurà de depositar la quantitat de 50 euros en el compte de Banesto, sucursal d'Orihuela (3025) número 0183-0000-00 núm. proc. 4 dígits - any: 2 dígits, i acreditar-ne la consignació. No s'admetrà a tràmit cap recurs el depòsit del qual no s'haja constituït.  
Esta és la sentència que pronuncie, mane i firme».  
  
Atés que es desconeix el domicili o residència actuals de la part demandada, per una diligència del dia de hui, de conformitat amb el que disposen els articles 156.4 i 164 de la Llei d'Enjudiciament Civil 1/2000, he ordenat la publicació d'este edicte en el Diari Oficial de la Comunitat Valenciana, per a portar a efecte la diligència de notificació.  
  
  
Orihuela, 10 de febrer de 2014.- La secretària judicial: Celia Mas Moscardó.